Honolulu
Honolulu (hav., angl. Honolulu) – miestas JAV; Havajų valstijos sostinė. Honolulu reiškia „Prieglobsčio vieta“. Miestas yra Oahu saloje. Beveik 400 tūkst. gyventojų (2004 m.). Tai svarbiausias salyno miestas, labai svarbus turistinis ir transporto centras (oro ir jūrų uostas) visame Ramiajame vandenyne. Vystoma cukraus, vaisių ir žuvies konservų pramonė, laivų statyba. Veikia svarbus Honolulu universitetas. Miesto apylinkėse yra Perl Harboro karinė jūrų bazė.